# விக்கிப்பீடியா:ஆலமரத்தடி/தொகுப்பு55

## பொது வாசகர் மத்தியில் தமிழ் விக்கிப்பீடியாவை கொண்டு செல்லல்

தமிழ் விக்கிப்பீடியாவில் கட்டுரைகளின் எண்ணிக்கையை அதிகரிப்பதற்கும், கட்டுரைகளின் தரத்தைப் பேணுவதற்கும், பயனர்களின் எண்ணிக்கையை அதிகரிப்பதற்கும் நாங்கள் பல நடவடிக்கைகளை மேற்கொண்டு வருகின்றோம். அதேநேரம், தமிழ் விக்கிப்பீடியாவில் வளர்ச்சிப் பக்கத்தை சிந்திக்கும்போது தமிழ் விக்கிப்பீடியா வாசகர்களை அதிகரிக்க வேண்டிய ஒரு நிலையும் உள்ளதை நாங்கள் கவனத்திற் கொள்ள வேண்டியுள்ளது.  
அண்மையில் நான் மலேசியா சென்றிருந்த நேரத்தில் பல நாடுகளைச் சேர்ந்த எழுத்தாளர்களை சந்திக்கும் வாய்ப்பு கிடைத்தது. அச்சந்தர்ப்பத்தில் தமிழ் விக்கிப்பீடியா பற்றி கதைத்த நேரங்களில், ஆங்கில விக்கிப்பீடியாவைத் தெரிந்த அளவிற்கு தமிழ் விக்கிப்பீடியா பற்றி தெரிந்திராமையை அறியமுடிந்தது. அதேநேரத்தில் இலங்கையைச் சேர்ந்த சில பேராசிரியர்கள் இது விடயமாக கதைத்தபோது அவர்களும் இக்கருத்தினை ஏற்றுக் கொண்டனர். இதற்குப் புறம்பாக மலேசியாவில் தமிழ் தெரிந்த சில பல்கலைக்கழக மாணவர்களுடன் தொடர்புகொண்டபோது அவர்கள் தமிழ் விக்கி பற்றி அறிந்திருக்கவில்லை. எனவே, இந்த விடயத்தை தமிழ் விக்கிப்பீடியா அதிகாரிகள், நிர்வாகிகள் தரத்திலுள்ளவர்களும் தொடர்ச்சியாக பங்களிப்பு செய்துவரும் பயனர்களும் கவனத்திற் கொள்வது அவசியம் என்று கருதுகின்றேன். பொதுவாக ஒரு விடயத்தை தேட விரும்புபவர்களுக்கு ஆங்கில விக்கிப்பீடியாவில் போதுமான தகவல்களை பெற்றுக் கொள்ள முடியுமாக இருப்பதும் கூகுளில் விக்கிப்பீடியா என்று தேடும்போது ஆங்கிலமே முதன்மையாக வெளிவருவதினாலும் இந்த நிலை ஏற்பட்டுள்ளதாக அறியமுடிகின்றது.  
மேற்குறிப்பிட்ட நிலையைக் கருத்திற்கொண்டு தத்தமது நாடுகளில் ஊடகங்களில் தமிழ் விக்கிப்பீடியா பற்றிய கட்டுரைகளை வெளியிடுவதும் தத்தமது வசதிகளுக்கேற்ற முறையில் தமிழ் விக்கிப்பீடியாவைப் பற்றி அறிமுகம் செய்வதும் அவசியமானதொன்று என்றே நான் கருதுகின்றேன். தமிழ்விக்கிப்பீடியா அறிமுகத்தை பரவலான முறையில் பொது மக்களிடத்தில் கொண்டு செல்லுமிடத்து தமிழ் விக்கிப்பீடியாவின் வளர்ச்சி வேகத்தை அதிகரிப்பது இலகுவாக அமையும். இவ்விடயத்தை நாங்கள் கருத்திற்கொண்டு தமிழ் விக்கிப்பீடியா அறிமுகத்தை மக்கள் மத்தியில் எடுத்துச் செல்லக்கூடிய சிறப்பு நடவடிக்கைகளை முன்னெடுப்பது மிகவும் அவசியமானது என்ற கருத்தினை இங்கே முன்வைக்கின்றேன். --P.M.Puniyameen 04:11, 27 மே 2011 (UTC)  
: தமிழ் விக்கிப்பீடியா பற்றிப் பலருக்குத் தெரியாமல் இருப்பது உண்மைதான். இதற்குப் பல காரணங்கள் உள்ளன. ஆங்கிலத்தில் தேடும்போது ஆங்கில விக்கிப்பீடியா கூகிளில் முதலில் வருவதுபோலத் தமிழில் தேடினால் தமிழ் விக்கிப்பீடியா முதலில் வரும். ஆனால், இணையத்தில் தகவல்களைத் தேடும் தமிழர்கள்கூட ஆங்கிலத்தில்தான் தேடுகிறார்கள். தமிழில் பல விடயங்கள் குறித்துப் போதுமான தகவல்கள் இணையத்தில் கிடைக்கும் என்று பலர் நம்புவதில்லை. இது ஓரளவுக்கு உண்மையும் கூட. கிடைக்கும் தகவல்கள் கூடக் கனமானவையாக இருப்பதில்லை. கணனியில் தமிழில் செயலாற்ற முடியும் என்பது கூடப் பல தமிழருக்கு இன்னும் தெரியாது. இதுபற்றி அறிந்திருந்தாலும், தமிழில் செயலாற்றுவதற்கான வசதிகளைக் கணனியில் நிறுவிக்கொள்வதற்கான வழிமுறைகள் பலருக்குத் தெரியாது. எனவே, தமிழ் விக்கிப்பீடியாவைப் பரந்த அளவில் அறிமுகப்படுத்துவது ஒருபுறம் இருக்க கணியியில் தமிழைப் பயன்படுத்துவது குறித்த பரவலான விழிப்புணர்வும் அவசியம். தமிழ் மொழி மூலம் இணையத்தில் செயல்படுபவர்களின் எண்ணிக்கை கூடும்போது தமிழ் விக்கிப்பீடியா பற்றி அறியும் வாய்ப்பும் பலருக்குக் கிட்டும். அதற்காக, தமிழ் விக்கிப்பீடியாவைப் பரவலாக அறிமுகப்படுத்துவது பயனற்றது என்பது கருத்தல்ல. கடந்த காலத்தில் நாம் செய்த பரப்புரைகள் பயனளித்துள்ளன. இந்த நடவடிக்கைகளை மேலும் முனைப்புடன் தொடரும் அதே வேளை இணையத்தில் தமிழ் பயன்பாட்டை ஊக்குவிக்கக்கூடிய பிற நிறுவனங்களுடன் இணைந்து செயலாற்றுவதும் முக்கியம். அத்துடன் தமிழ் விக்கிப்பீடியாவில் கட்டுரை எண்ணிக்கையை அதிகரிப்பதுடன், கட்டுரைகளின் தரம், தகவல் செறிவு என்பவற்றிலும் கவனம் செலுத்த வேண்டும். எத்தகையவர்களுக்குத் தமிழில் தகவல்கள் தேவை என்பதை உணர்ந்து கொண்டு அதற்கமைவாகப் பொருத்தமான துறைகளில் நல்ல கட்டுரைகளை இடம்பெறச் செய்ய வேண்டியதும் அவசியம்.-- மயூரநாதன் 06:41, 27 மே 2011 (UTC)  
:மயூரநாதன் கூறுவது உண்மையே. தமிழில் கணினியை பயன்படுத்துவது குறித்த விழிப்புணர்வையும் தற்போதுள்ள வசதிகளையும் விக்கிஅறிமுகங்களுடன் சேர்த்து செயற்படுத்துடுவது அவசியமாகும்.--சஞ்சீவி சிவகுமார் 23:28, 27 மே 2011 (UTC)  
நிறைய பேருக்கு தமிழ் தட்டச்சு தெரியாததும் தமிழில் தேடுவதற்கு பெரும்பாலோனோருக்கு தடைக்கல்லாக இருக்கிறது. தமிழக அரசு உயர் நிலைப் பள்ளிகளில் தமிழ் பாடத்தில் தமிழ் தட்டச்சை செய்முறை தேர்வாக வைத்து அதற்கு 20 மதிப்பெண்கள் வழங்கினால் நன்றாக இருக்கும். மேலும் தமிழக அரசு அறிவித்துள்ள இலவச மடிக்கணினி திட்டத்திலும் மடிக்கணினிகளில் தமிழ் 99 தட்டச்சு பலகையை பொருத்திக் கொடுத்தால் மாணவர்களும் அதிகமாக பங்களிப்பார்கள். அடுத்த தலைமுறை தமிழிலேயே தகவல்களை தேடு்ம். :வின்சு 15:11, 28 மே 2011 (UTC)  
- பயனர் வின்சு கூறும் கருத்து மிகவும் வரவேற்கத் தக்கது. இது குறித்துப் பலநாட்களாய் நான் சிந்தித்து வருகிறேன். ஒரு முறை பயனர் சோடாபாட்டிலுடனான உரையாடலிலும் அவரிடம் இதைக் கூறியிருந்தேன். ஆனால் இது அரசியல் தொடர்புடைய ஒன்று என்று அப்படியே விட்டுவிட்டேன்.
பொதுவாக மாணவர்கள் தேர்வு என்றாலே விரும்ப மாட்டார்கள். அதுமட்டுமின்றி வயது கடந்தோரிடமும் அரிய பல தகவல்கள் உள்ளன. (ஆளவந்தார் கொலை வழக்கு, எம்டன் குண்டு, தாது வருடப் பஞ்சம்) தமிழ் விக்கிப்பீடியா ஆங்கில விக்கிப்பீடியாவின் மொழி பெயர்ப்பாக இல்லாதிருக்க வேண்டுமாயின் தமிழுக்கே உரிய பல கூறுகளை அறிந்தோர் பலர் பங்களிக்க வேண்டும். எனவே எவ்வளவோ இலவசங்களை வழங்கும் அரசு தமிழ்த் தட்டச்சையும் இலவசமாய்க் கற்றுத் தர முன்வருமாயின் பல பெற்றோர்கள் தங்கள் குழந்தைகளை தட்டச்சு பயில அனுப்புவதோடு தாங்களும் கற்க முன்வரும் வாய்ப்பு உள்ளது. (இலவசங்களைப் பெறத் தவறக் கூடாது என்பது தற்போதைக்குத் தமிழ்நாட்டின் மனநிலையாகி விட்டது.) ஒட்டு மொத்த தமிழ் விக்கி சமூகமும் தமிழக மற்றும் இலங்கை அரசுகளை இது தொடர்பாக அணுகுவதோ அல்லது அரசுத் துறைகளில் செல்வாக்கு உடையோர் துணை நாடுவதோ நலம்! --மரு. பெ. கார்த்திகேயன் (karthi.dr) 12:56, 10 சூன் 2011 (UTC)